Праграма Радыёфакт Першага нацыянальнага канала Беларускага радыё - гэта для многіх добрая традыцыя пачынаць новы дзень. Пачуць самыя свежыя навіны, каментарыі і кампетэнтныя меркаванні па актуальных тэмах, а таксама дакладны прагноз надвор’я заўсёды можна ў эфіры любімай праграмы. Мяняюцца часы, а Радыёфакт застаецца сімвалам вірлівага жыцця, падзеі якога вось ужо амаль чвэрць века фіксуюць вядучыя перадачы. Напярэдадні дня яе нараджэння пра мінулае і сённяшняе мы пагаварылі з прадстаўнікамі розных пакаленняў вядучых: галоўным дырэктарам вытворчасці радыёпраграм на Беларускім радыё Валерыем РАДУЦКІМ (з плеяды першых стваральнікаў праграмы) і намеснікам дырэктара дырэкцыі інфармацыйнага і грамадска-палітычнага вяшчання Беларускага радыё Максімам УГЛЯНІЦАМ, які працуе над праектам цяпер.